
OF THRACIAN FORTRESSES 
IN THE DISTRICT OF SMOLYAN 


HEDIALKA PETROVA 


ABSTRACT. The report describes some of.the already known 
as well as sounded Thracian fortresses at the villages of Zab- 
bardo, Gella, Dospatt, Challa, Oryahovetz — Malka Arda and 
Strashimir in the region of Smolyan. It mentions also other 
archeological objects whose study is to follow. 


Изучаването на археологическото наследство в Средните Родопи 
има важно национално значение. С това може да се обясни и твърде ран- 
ният интерес към него. Още през 30-те години на нашия век много будни 
родопчани чрез страниците на местния периодичен печат поставят открито 
въпроса не само за издирване на археологическите паметници, но и по- 
лагане грижи за тяхното запазване. На любителски начала са направени 
и няколко повърхностни проучвання.! 

Пак по същото време започват и изследванията върху тракийската 
култура по тези места, но вече от научни работници. Началото поставя 
Васил Миков с обиколката си в Девинския район. “4 

В периода от 1930 г. до наши дни той и други археолози от музеите 
в София и Пловдив публикуват редица обекти и находки от територията 
на Средните Родопи.3 В резултат на техните изследвания би могло да 
се даде една, макар и бегла представа за религиозните вярвания на тра- 
ките тук, за промените в погребалните традиции, за стопанския им живот 
и др. 5. 

Не така обаче стои въпросът с тракийските крепости в границите на 
Смолянски окръг. Освен разузнавателното проучване на крепостта Ви- 
деница (Гьозтепе) от Васил Миков“ правени са и други в Среднородо- 
пието от д-р Иван Велков? и Димитър Цончев“, но те са в райони на съ- 
седните окръзи. Едва през 1965 г. се провеждат спасителни разкопки на 
укрепеното тракийско селище при Доспат, и то след като върхът е бил 
взривен и по-голямата част от обекта разрушена.? 

През 1971 г. са извършени и сондажни „проучвания на траки horata 
крепост Градището при с. Гела, Смолянско. 
Усилията на отдел «Археология» при Окръжния исторически музей — 
Смолян, в тази насока се свеждат до разузнавателни оозе карте 
текиране и регистриране на този вид паметници. 


* жж 


Настоящата работа има характер на съобщение и цели да при влече 
вниманието на научната мисъл в страната, да предизвика една планова, 
последователна и комплексна изследователска работа за цялостното про- 
учване не само на тракийските крепости в Смолянски окръг, но и общо 
на тракийското присъствие тук. | | 

Засега са известни само няколко укрепителни съоръжения. 


ТРАКИЙСКАТА КРЕПОСТ ГРАДИЩЕТО 
ПРИ С. ГЕЛА, ШИРОКОЛЪШКИ СЪВЕТ (Обр. 1) 


Намира се на 3,5 км югозападно от селото в близост до високия 
връх Шилеста чука, един от склоновете на който се издига отново и 06- 
разува връх, ограничен откъм изток с висок скален венец. Тук на над- 
морска височина 1841 м е разположена и самата крепост. Западната и 
североЗападната част са обрасли «с гъста смърчова гора (обр 2). Тъй като 
от тези страни достъпът е лесен, крепостното пространство е било защи- 
тено от дебела стена, минаваща в посока. север--юг. Под нея успоредно е 
минавала още една допълнителна. Тя е силно разрушена и се проследява 
на дължина около 10 м. Вероятно е Агии за по-добра защита. 


Обр. 2. Крепостна стена от Градището при с. Гела 
Fig 2. La muraille de forteresse de Gradichtéto près du village de Guéla 

Централната крепостна стена е дълга около 100 м и дебела средно 2 м. 
На север тя опира в скалния венец, а на юг преминава в добре укрепено 
входно пространство. Линията и се чупи плавно съобразно извивките на 
терена. Зидарията е суха, без спойка. Максималната височина на стената 
сега е 1,80 м. На няколко места крепостният зид е разрушен от свличания 
HAH избутан от големи дървета. Сондажът в едно от тези места показва 
следния строеж на стената: тя е имала две лица — вътрешно и външно, 
оформени от средно големи плочести камъни, които прилепват еднн към 
друг. Между двете лицеви страни е имало пълнеж от дребни отломъци 
и пръст, като между последните са били поставени хоризонтално пак 
плочести камъни за по-голяма устойчивост на зида. За да стъпи по-ста- 
билно на основната скала, крепостната стена лежи върху един нздаден 
зидан пояс, висок 0,55 м (при сондажа). Камъните, от които е изграден, 
са масивни и грубо одялани. 

Твърде интересен се оказа входът на крепостта. Стената тук е раз- 
положена върху доста стръмно спускащ се склон. От двете си страни 
входното пространство е обградено от монолитни скални маси, умело H3- 
нолзвани за защита. То заема южната част на крепостта (обр. 3). 

Обр. 3. Входната част на Градището прн с. Гела 
Fig. 3. La partie d’entrée де Gradichtéto près du village де Guéla 

При проучването бяха разчистени пръснатите в голямо количество 
каменни отломъци до очертаването на основите (обр. 4). 

В крепостта е можело да се влезе през широка 2,50 M врата — Bepo- 
ятно дървена, тъй като останки OT нея не се откриха. По средата й 
се очертаха основните камъни на малък праг с дължина 0,80 м. От двете 
страни на голямата врата перпендикулярно излизат напред две дебели 
напречни стени. Между тях в основната скала са били издълбани две 
широки стъпала. Преграден зид е бил издигнат и в пространството между 
крепостната стена н скалата в западната част на входа. 

крепената част на върха е малка — максимална дължина 110 м. 
д максимална ширина 80 M, и не позволява развиването на селище вътре 
В нея. Тук се откриват фрагменти от керамични съдове, характерни за 
желязната епоха. Дали крепостта е била използвана през време на рим- 
Кото прие ве трудно; е-да се каже. при този етап на Проучвания 

Мо AL С..ЗАБЪРДО, ЧЕПЕЛАРСКИ РАЙОН (Обр. 1) 


ЖЧ 


| И е7 
- Намира се североизточно өт селото на около 2 км по шосето, свърз- 


ващо Забърдо с магистралата. Tinet ив--Смолян. Крепостното простран-. 
ство представлява една тясна ивица, ковто от южната си страна е есте- 
ствено защитена от почти отвесни скали, а в източната и севронзточната 
достъпна част е била опасана от дълга около 150 M крепостна стена. В мо- 
мента тя не е запазена, Не може да се определи и дебелината й. По линия- 
та на стената и по склона надолу са пръснати голямо количество 


| e “у. «у» 

Обр. 4. Напречен разрез на стената на Градището при с. Гела 
Fig. 4. Coupe Кашу де la muraille de Gradichtéto près du village де Сий а. 

ломени камъни. Купчината OT отломъци е най-голяма в югоизточната част 
на крепостта непосредствено До скалния венец. Гам се очертава и малка 
рампа. Може би тук е била входната част. По повърхността вътре в кре- 
постното пространство и по нивите на югоизточния полегат склон се уста- 
HO BABAT керамични фрагменти от желязната епоха (обр. 5). 


‚Обр. 5. Изглед на Заградската чука и околността й прн с. Забърдо 
F ig. 5. vug du roc Zagradska Tchouka et ses alentours près du village de Zabardo ` 


На изток и югоизток от крепостта се откриват обширни поляни с 
названието Градище. Там съществуват и надгробни могили. 


ТРАКИЙСКАТА КРЕПОСТ ПРИ С. СТРАШИМИР 


Разположена е в м. Градище на около 2 км югозападно от селото. 
Крепостното пространство има елипсовидна форма, ориентирана изток-- 
запад. Подходът е откъм запад. От юг, север и изток се спускат надолу 
отвесни скали. В източната част на крепостта има следи от постройки. 
Цялата местност е осеяна с ломени камъни и фрагменти от сива тракийска 
керамика. Запазени са отделни части от крепостната стена (обр. 1). В за- 
падната част на крепостта местни жители са намирали отделни монети. 
Долу до селото има следи от стари рудокопи. Там е била открита от уче- 
ници и колективна находка от тасоски тетрадрахми с контрамарки върху 
тях. Крепостта е посетена във връзка с последната находка и проучвания 
върху нея не са правени. 

Общото за тези три укрепления, освен еднаквия начин на градеж на 
крепостните стени (суха зидария), е и малкото оградено пространство, 
непозволяващо извършването на стопанска дейност в тях. По всяка ве- 
роятност те са служели като временни убежища при опасност за окол- 
ното местно население, живеещо в открити поселения, пръснати около 
тези върхове. 

По-разлячни по характер са две други крепости на територията на 
окръга: 

ХИСАРЛЪКЪТ ПРИ ГР. ДОСПАТ, 
ДЕВИНСКИ РАЙОН 9 (Обр. 1) 


Поради взривяване на върха обектът е разрушен. От повърхността е 
събран известно количество археологически материал. Разкопана е малка 
ивица по североизточния ръб на платото, където са намерени керамични 
фрагменти и метални предмети. Данни за съществуването на жилища 
има в северозападната част на върха, изцяло унищожена от взрива. Хи- 
сарлъкът има надморска височина 1330 м. 

Проучваното селище е заемало върха на височината, сравнително 
недостъпен, открит откъм север. То било опасано непосредствено по ръба 
на платото от стена, градена от ломени камъни без спойка. Тук има данни 
за живот още от бронзовата епоха. При разкопките са открити и монети. 

От намерените материали може да се съди, че селището е било в раз- 
цвет през периода ІУ—11 в. пр. н. е. Животът му прекъсва около Haya- 
лото на н. е. под ударите на римските завоеватели. 


ТРАКИЙСКАТА КРЕПОСТ НА ВРЪХ ВИДЕНИЦА (ГЬОЗТЕПЕ) 
ЮГОЗАПАДНО ОТ С. ЧАЛА, ДЕВИНСКИ РАЙОН (Обр. 1) 


Пръв съобщава за този връх Ст. Захариев, като го свързва с прочу- 
тото Дионисово светилище. · 

Крепостта е посетена в миналото от Васил Миков. Той дава сведения, 
че на височината се намират останки от стара крепост, правена от големи 
каменни блокове без хоросан. По време на обиколката си той е открил 
глинени фрагменти от съдове, работени на ръка, хромели и др. Датира 
ги от ранната желязна епоха.! 

По-подробни сведения за крепостта той дава в една друга своя ста- 
тия. 

Проучвания тук е правил и д-р Иван Велков. За Виденица той въз- 
кликва: «Едва ли има връх в Родопите с по-широк кръгозор и по-широка 
гледка. 3 Дава ориентири за съседните върхове и планински била. Пише 
за разхвърляни навред парчета от глинени съдове като белег за съще- 
ствувало селище. Натъква се на останки от зидове. Отбелязва и нали- 
чието на обширни тераси по северния скат, подградени с големи камъни. 
Предполага, че там са били изградени жилищнн и други постройки. 

Виденица има надморска височина 1653 м. Върхът е набразден от 
военни укрепителни съоръжения с късен характер. Сега са запазени само 
части от крепостната стена. В подножието на върха сткъм изток личат 
основите на кръгла постройка. 

Тази крепост, за която се пише и говори толкова много, не е проу- 
чена дори и сондажно. 

Докато за Доспатската крепост е характерно това, че тракийското 
селище се е побирало в рамките на крепостното пространство, то нали- 
чието на полегати тераси със следи от стопански живот и постройки близо 
до върха Виденица поставя За разрешаване един друг въпрос — дали с 
течение на времето тук не се е получило едно сливане на крепостта със 
селището и превръщането й в регионален център, така както се е по- 
лучило със селището при с. Драгойново, Пловдивско.!5 

ЗА КРЕПОСТТА ВРАПОВО 
СЪЩЕСТВУВАТ САМО СВЕДЕНИЯ. 16 


Намира се от лявата страна на р. Малка Арда до с. Оряховец. Раз. 
положена е върху конусообразно възвишение, недостъпно от изток, север 
и юг. Уязвима е само от запад. Сега личат останки от крепостната стена 
в северната част. Зидовете са разрушени при военни действия на върха 
и от иманяри. 

Крепостта е разположена в близост до стар калдъръмен път, идващ 
от Беломорието, минаващ през Врапово, Давидково и насочващ се към 
Пловдив." 

Освен този път територията на окръга е пресечена и от два други, за 
конто сведенията са още по-малко. Тези стари пътища не са проучени. 
Единият минава по билото на Преспанския дял на Родопите. Носи назва- 
нието Римският път или само Друмът. Проследен е от любител от 
с. Хвойна до с. Влахово при Смолян.!% 

Другият минава по билото на Чернатица. По него върви и един от 
туристическите маршрути, свързващ хижа Персенк с курорта Пампо- 
рово. Този стар път е засвидетелствуван писмено в района на Тузлата 
от д-р Иван Велков. От връх Мургавец (ст. Караманджа) при Пампо- 
рово пътят се насочва към връх Перелик и през Мугла продължава на 
юг. На север от връх Персенк пътят не е проследен. | 

Засега остава открит въпросът, дали действително тези пътища да- 
тират от римско време. Около тях съществуват много надгробни могили 
(особено в районите на Момчиловци, Пампорово и Чепеларе), проучва- 
нето на който, а и на самите пътища ще уточнят датировката. ; 

Освен това близостта на крепостите при Оряховец и при Забърдо 
до такива пътища поставя още един проблем — съществували ли са в гра- 
ниците на днешния Смолянски окръг и крепости, охраняващи античните 
пътни артерии. 

След характера и предназначението на тракийските крепости в този 
район интерес представлява и самото изграждане на крепостните стени и 
по-точно зидарското майсторство в начините за засилване устойчивостта 
на крепостните стени — нещо, което ни предлага Градището при Гела. 
Не по-малък интерес представлява и оформянето на входните простран- 
ства. В това отношение родопските крепости ще предложат навярно едно 
разнообразие, продиктувано от условията на терена. 

Бъдещите проучвания на тракийските крепости в Среднородопието 
ще докажат неминуемо голямото военно майсторство на местното насе- 
ление и по отношение на отбраната. 

SUR L'ETUDE DES FORTERESSES THRACES 
DANS LE DEPARTEMENT DE SMOLIAN 


NÉDIALKA PÉTROVA 


Résumé 


Sur le territoire du département de Smolian existent des monuments 
tharaces, mais ils ne sont pas bien explorés. Jusgu’à présent, оп а fait des 
fouilles de sauvetage dans la localité fortifiée près de Dospat, des fouilles 
de sondage à la forteresse de Gradichtéto près du village de Guéla (fig, 1, 
2, 3 et 4) et des explorations des forteresses: à Trigrad près du village de 
Zabardo (fig. 5), à Gradichtéto près du village de Strachimir (fig. 1) et au 
sommet de Vidénitza près du village de Tchala (fig. 1). Dans le département 
on a constaté deux sortes de forteresses: 1) des localités fortifiées et 2) des 
forteresses — des refuges temporaires en cas de danger pour le bétail des 
environs ou pour la population thrace minière. 

L'existence des forteresses décrites et d’autres monuments archéolo- 
giques, pas encore explorés, exige qu’ils soient fouillés et étudies pour еп 
conclure à quel point la culture thrace s’est répandue dans les Rhodopes 


